Leinier Savón Pineda

Leinier Savon Pineda (født 21. mars 1989 i Guantánamo) er en cubansk parafriidrettsutøver som konkurrerer i sprintløp og lengdehopp. Han er synshemmet, og konkurrerer i klassen T12. Dette er en klasse for blinde og svaksynte. Hans synshemming er medfødt, han er diagnostisert med retinoschisis.

Han vant to gullmedaljer under Paralympiske sommerleker 2016 i Rio de Janeiro - på 100 meter og 200 meter.

Idrettskarriere 
Pineda deltok i Parapanamerikanske leker 2015 i Canada, og vant der 100 meter og 200 meter i klassen T12. I tillegg fikk han sølv i lengdehopp, bak Elexis Gillette fra USA. Han deltok i Para-VM i friidrett 2015, der han vant 100 meter og 200 meter, og han kom på åttendeplass i lengdehopp. Under Paralympiske sommerleker 2016 fikk han de samme plasseringene som under VM året før; gull på 100 meter og 200 meter og åttendeplass i lengdehopp. Han vant på nytt 100 meter under Para-VM i friidrett 2017.

Referanser

Eksterne lenker 
 

Cubanske sprintere
Cubanske lengdehoppere
Deltakere for Cuba under Paralympiske sommerleker 2016
Paralympiske mestere for Cuba
Verdensmestere i friidrett for Cuba